ОТЧЕТЕН ДОКЛАД

 на проверителната комисия

За работата си през отчетния период проверителната комисия насочи дейността си към следните направления:

1. Проверка на системата за документооборота, изградената деловодна система и воденето на входящия и изходящия дневник за завеждане на коренспонденцията.
2. Проверка на сключените и действащи към момента договори, изпълнението им и начина на водене на договорния регистър.
3. Проверка на членския състав на читалището, спазване на изискванията за членство и начина на водене на регистъра на членовете.
4. **Движение на касовата и банковата сметка**

Приходите на читалището са от целева субсидия, членски внос, договори и дарения.

Целевата държавна и общинска субсидия е разходвана по предназначение.Разходите са съобразени с проведените мероприятия, дейности и календарни планове, като в същото време са взети предвид и други възникнали потребности.

Анализирайки перата по разходите , проверителната комисия установи следното:увеличение размера на заплатите и осигуровките в следствие промяната на МРЗ, разходите за културно масова работа са направени във връзка с изработването на покани, афиши и други за провеждането на мероприятията.

Комисията констатира че не е въведена книга за читалищната документация, за което даде срок да бъде въведена.Книгата бе въведена в срок и е в финансова служба.

1. **Проверка на воденето на протоколната книга и изпълнението на взетите решения от настоятелството.**

През отчетния период Настоятелството е провеждало редовни заседания и е ръководело цялостния организационен живот на читалището видно от надлежно водените протоколи, които са подписани от председателя и другите членове на настоятелството.През 2022 г са проведени 6 броя заседания на настоятелството и са предадени решенията за сведение и изпълнение.

1. **Проверка на дейността на читалищната библиотека, съхранение на библиотечния фонд.**

Една от основните дейности на читалището е библиотечната дейност

Закупени книги през 2022 – 24 броя, дарение- 36 броя

През изминалата година библиотеката кандидатства по проект, но не беше удобрен.

През изминалата година проверителната комисия на два пъти потърси библиотекарката за да извърши проверка, за да се запознае с документите които се водят в библиотеката но и така не беше открита.

**По точки 1 ,2 и 3**

Проверката установи:

-от представения дневник на входяща и изходяща коренспонденция коректно водене на същата.

Предоставени три броя сключени договори за 2022 г.

Средната численост на читалищните членове 222.

През изминалата година се проведе отчетно изборно събрание.

Избра се ново Настоятелство: Васил Герлимов- председател,Гинка Михайлова- секрета и зав.културно масова дейност,Антоанета Банова, Иван Танев,Валентин Михов,Жана Минчева,Димитър Пеев,Стоянка Славилова.

Проверителна комисия:Желка Благоева- председател,Дора Даскалово и Детелина Димитрова.

През изминалия период читалището е кандидатствало по четири проекта.Спечелени са два проекта от Национален фонд култура на стойност 15 000 хиляди лева проект „Имането“, и проект към Община – Стара Загора за национален конкурс“Песен от извора“.проекта „Имането“ще завърши през Декември тази година.

Състояние на инвентара на читалището:през изминалия период състоянието на инвентара значително се подобри.Костюмите в гардеробната бяха почистени и преведени във вид .Извърши се ремонт на някои от кабинетите и залите на читалището.

Необходима е по- голяма взискателност от ръководството, а от страна на членовете на читалището по- голяма отговорност за заплащане на членския внос, за опазване на имуществото, за спазване на принципите и графиците при ползването на залите и помещенията.

Комисията препоръчва да се спазват всички закони разпоредби и правилници, да се търсят спонсори и фирми за спомагането дейността на читалището.

 Председател:

 / Желка Благоева/